66. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 115061/522 της 4/31 Μαΐου 1983 (ΦΕΚ Β΄ 297) Διαδικασία απογραφής και χορήγησης αδειών κυκλοφορίας εισαγομένων εγκεκριμένων τύπων καινουργών και μεταχειρισμένων γεωργικών μηχανημάτων. Έχοντας υπόψη: 1.Το άρθρ. 84, 85 και 88 του Νόμ. 614/77 «περί κυρώσεως του Κώδικα Οδικής Κυκλοφορίας» που αναφέρονται στην ταξινόμηση, απογραφή και θέση σε κυκλοφορία οχημάτων. 2.Την 1063333/7113/29-9-71 Απόφασή μας «περί απογραφής και αδειών κυκλοφορίας των αυτοπροωθουμένων γεωργικών μηχανημάτων». 3.Την 139485/3534/1006/24.11.79 Απόφασή μας «περί πιστοποιητικών ταυτότητας γεωργικών μηχανημάτων». 4.Την 125397/990/340/27.3.79 Απόφασή μας «περί των προϋποθέσεων και διαδικασίας εγκρίσεως των νέων τύπων γεωργικών μηχανημάτων». 5.Την 112395/537/248/31.3.82 Απόφασή μας «περί εγκρίσεως κυκλοφορίας και απογραφής εισαγομένων μεταχειρισμένων γεωργικών μηχανημάτων». 6.Σχετική εισήγηση της αρμόδιας Δ/νσεως, αποφασίζουμε: Τροποποιούμε τις αποφάσεις μας που περιλαμβάνονται στις παρ. 5 και 6 του σκεπτικού της παρούσας ως ακολούθως: 1.Η υπεύθυνη δήλωση του Νόμ. 105/69, που υποβάλλεται από τους εισαγωγείς εμπόρους αγροτικών μηχανημάτων ως δικαιολογητικό για την έγκριση του τύπου και των προϋποθέσεων απογραφής αυτών σύμφωνα με την 125397/990/340/27. 3.79 απόφασή μας (παρ. 2ε) θα περιλαμβάνει τα εξής: α)Ατομικά στοιχεία υπευθύνου εκπροσώπου της Εταιρείας εισαγωγής αγροτικών μηχανημάτων. β)Εγγύηση ενός έτους τουλάχιστο καλής κατασκευής και λειτουργίας του μηχανήματος (διάρκεια εγγυήσεως, εκδότης κ.λ.π.). γ)Τους Κωδικούς αριθμούς κινητήρα και πλαισίου ή σώματος του πρώτου εισαχθέντος μηχ/τος από την εταιρεία ή τον εισαγωγέα. 2.Η διαδικασία απογραφής εγκεκριμένων ήδη τύπων μεταχειρισμένων αγροτικών μηχανημάτων, που προβλέπεται σύμφωνα με την 112395/537/248/31.3.82 απόφασή μας εδάφ. Α παρ. 2, καθώς και των καινουργών αγροτικών μηχανη Σελ. 332,216(γ) Τεύχος Θ82 - Σελ. 78 μάτων των οποίων ο τύπος αυτός έχει εγκριθεί θα γίνεται εφεξής ως ακολούθως: α)Οι ενδιαφερόμενοι εισαγωγείς, που έχουν εισαγάγει καινούργια ή μεταχειρισμένα αγροτικά μηχανήματα (εγκεκριμένου τύπου) και τα οποία ευρίσκονται στο τελωνείο θα υποβάλλουν στην οικεία περιφερειακή μας Υπηρεσία (Εποπτεία Εγγείων Βελτιώσεων ή Δ/νση Γεωργίας) τα δικαιολογητικά: (1)Υπεύθυνη Δήλωση του Νόμ. 105/69 όπως καθορίζεται στην παρ. 1 της παρούσης. (2)Παραστατικά του τελωνείου από τα οποία θα προκύπτουν τα ατομικά στοιχεία του εισαγωγέα, ο τύπος του εγκεκριμένου μηχανήματος και του κινητήρα και οι αντίστοιχοι αριθμοί αυτών. (3)Βιβλίο οδηγιών χρήσης και συντήρησης του μηχανήματος στην Ελληνική γλώσσα κατά μετάφραση του ξένου πρωτοτύπου. (4)Πιστοποιητικό ταυτότητας του μηχανήματος. β)Εφόσον πληρούνται οι ανωτέρω προϋποθέσεις, οι περιφερειακές Υπηρεσίες μας θα χορηγούν τις ειδικές άδειες προσωρινής κυκλοφορίας, με την ένδειξη «ελέγχθηκαν οι προϋποθέσεις», βάσει των οποίων θα χορηγούνται οι κανονικές άδειες κυκλοφορίας. 3.Κάθε προηγούμενη διάταξη που ρυθμίζει τα ανωτέρω κατά διαφορετικό τρόπο καταργείται από της ισχύος της παρούσης. Η παρούσα να δημοσιευθεί στην Εφημερίδα της Κυβέρνησης και να τεθεί σε ισχύ από της δημοσιεύσεώς της. 16.Δ.γ.66 Γεωργικά Μηχανήματα 